Begroting: Reusebegrotingstekort, skuldlas wag | Maroela Media
Begroting: Reusebegrotingstekort, skuldlas wag
Tito Mboweni, minister van finansies. (Foto: Kopano Tlape GCIS)
Die Covid-19-pandemie en gevolglike afsondering het 'n tekort van 15,7% van die Bruto Binnelandse Produk (BBP) vir Suid-Afrika veroorsaak, wat uitloop op 'n begrotingstekort van R761 miljard. Dit is meer as dubbel die aanvanklike tekort van R370 miljard (6,8% van BBP) wat die regering voor die uitbreek van Covid-19 in Suid-Afrika voorsien het. 'n Moontlike skuldkrisis staar ook die land in die gesig.
Só het Tito Mboweni, minister van finansies, Woensdag gesê toe hy die aanvullende begroting in die parlement voorgelê het.
Dié begroting is die eerste van sy soort en moet Suid-Afrika se besteding wysig om op te maak vir die stappe wat die regering noodgedwonge moes doen om die verspreiding van die koronavirus teen te werk. Mboweni het gesê die regering sal na verwagting in die komende boekjaar 'n verlies van R300 miljard in belastinginkomste hê.
Volgens Mboweni is Suid-Afrika se grootste ekonomiese risiko egter die stygende vlakke van skuld. "Skuld is ons swakpunt. Ons het veels te veel skuld en hierdie insinking (weens die Covid-19-pandemie) sal nog meer skuld veroorsaak."
Skuld sal na verwagting tot 81,8% van BBP (R4 biljoen oftewel trillion) toeneem in die huidige boekjaar, voor dit in 2023-'24 op 87,4% stabiliseer.
Mboweni sê uit elke R1 belasting wat die regering invorder, sal 21c (21%) nou aangewend moet word om die land se skuld te vereffen. "Hierdie hoë vlakke van skuld verdoem die land tot hoër inflasiekoerse. Indien ons ons skuld kan vereffen, sal inflasiekoerse ook verlaag en sal ons die weg kan baan vir beleggings en ekonomiese groei," sê hy.
Mboweni het boonop onderhandelinge met die Internasionale Monetêre Fonds (IMF) vir 'n bykomende lening om Suid-Afrika se finansies aan te vul as "moeilik" beskryf. "Ek dink wel ons kon tot 'n vergelyk kom en personeel van die fonds sal nou hulle uitvoerende raad vroeg in Julie hieroor nader," sê Mboweni. Suid-Afrika wil $4,2 miljard (R71 miljard) by die IMF leen.
Volgens Mboweni is die enigste lening wat tot dusver goedgekeur is dié van $1 miljard (ongeveer R17 miljard) vanaf die Nuwe Ontwikkelingsbank.
"Dié geld sal egter ook in 'n stadium terugbetaal moet word," het Mboweni benadruk.
begrotingsrede In die nuus Tito Mboweni
Bob van Reenen-stadion nou 'vervalle monument'
Verkragtingslagoffer gevra om 'dag later' terug te kom
Covideruption is die siekte wat alles verteer het , en hulle sal nooit ophou daarmee nie . Die nuwe ontwikkelingsbank is seker in sy hoofman se droom stad . Vra vir die antie wat Botswana leeg gesteel het vir ' n lening .
die oplossing is baie eenvoudig: haal net die wit mense uit die ekonomie uit. verbreek die wit beheer oor die ekonomie. Dis goed wat alles al lankal gese word en waarmee so min of meer gedreig word. En nou in hierdie krisisbegroting word daar niks daaroor gese nie. vreemd. Vat ons werk en ons besighede en ons werk en ons huise en plase alles af. Deporteer ons dan na Europa, amerika, Kanada en Australie. Stempel groot in elke paspoort: This passport holder is prohibited from returning to South Africa:". Dan is daardie lande gedwing om ons in te neem. Ek… Lees meer »
Daar het ons dit nou. In die [email protected]@#$ deur die anc . Bedrog en diefstal deur die goverment. Moet die skuld kry.Keer die skelms aan en kry die geld terug. Ek hoop nie hulle verwag om daai skuld met ons geld te betaal nie.
Nee rerig? Is oom TITO seker sy somme is reg? Oom Cerol sê dan net nou die dag als is ok en ons gaan ok wees? Net ongelooflik hoeveel als op die virus se skouers gepak word? So asof ALS honky dory was.die dag voordat Covid ge Covid het…